Valentinas Dembinskis

Valentinas Dembinskis (m. 1585 m. spalio 16 d.) – ATR valstybinis veikėjas, Karūnos didysis referentas (1544–1561), Krokuvos burgrafas (nuo 1548), Karūnos didysis iždininkas (1561–1564), Karūnos didysis kancleris (1564–1576), Krokuvos (1576–1585), Beco (nuo 1549) ir Sončevo kaštelionas (nuo 1555).

Biografija 
Lenkijos bajorų Dembinskių giminės atstovas, herbo „Rawicz“ savininkas. Buvo vienas „Gaidžių karo“ vadovų.

1544 metais jis gavo Karūnos didžiojo referento pareigybę, nuo 1548 metų – Krokuvos burgrafas. Nuo 1561 metų – Karūnos didysis iždininkas. Įvedė tvarką ižde. 1564 metais Valentinas Dembinskis buvo paskirtas Karūnos didžiuoju kancleriu.

1569 metais dalyvavo Liublino unijos akto pasirašyme. 1573 metais dalyvavo elekciniame seime, kur palaikė Prancūzijos princo Henriko Anžu kandidatūrą į Lenkijos karaliaus sostą.

1576 metais dėl amžiaus Valentinas Dembinskis užleido Karūnos didžiojo kanclerio pareigybę pakancleriui Petrui Duninui-Volskiui, mainais gaudamas Krokuvos kašteliono laipsnį.

Literatūra 
 Dembiński Walenty (zm. 1585) kanclerz wielki koronny // Polski Słownik Biograficzny. – T. 5. – S. 78.

Nuorodod 
 Walenty Dembiński z Dembian h. Rawicz

Lenkijos bajorai
Karūnos didieji referentai
Karūnos didieji iždininkai
Karūnos didieji kancleriai
Krokuvos kaštelionai
Krokuvos burgrafai
Liubomilio seniūnai
Žemietijos raštininkai
Paseniūnai